
Valószínűségi gráfok fraktáldimenzió-függvényeinek számítógépes közelítése

A dolgozat egy olyan jellemzőt keres valószínűségi hálózatokra, amely független az egyedi példányoktól. Ezt a feladatot a gráfok fraktáldimenziójának értelmezésén keresztül közelíti meg.
A feladat: az Erdős–Rényi-, a Watts–Strogatz- és a Barabási–Albert-hálózatok fraktáldimenziójának vizsgálata különböző gráfábrázolások és a gráfokat meghatározó paraméterek függvényében.
A dolgozat szimulációi igazolták, hogy a csúcsok körön történő elhelyezése, a pontok véletlen elhelyezése, illetve a Fruchterman–Reinhold-ábrázolás esetén is nő a fraktáldimenzió a gráf sűrűségének függvényében.
Hangsúlyosabb: mindhárom hálózattípus esetén a fraktáldimenzió értékét az ábrázolás típusa és a hálózatok paraméterei határozzák meg, tehát a fraktáldimenzió értéke nem függ az egyedi példányoktól.

